recursal/SuperWikiNEXT-32B huggingface dataset:
**Ալանների ներխուժումը Հայաստան** կամ **Հայ-ալանական պատերազմ**, հայտնի է նաև որպես **Ալանա-վրացական ներխուժում Մեծ Հայքի թագավորություն**, ռազմական հակամարտությունների շարք, որը տեղի է ունեցել մ․թ․ա․ 184 թվականին՝ Արտաշես Բարեպաշտի գահակալման ժամանակահատվածում։ Պատերազմական գործողությունների շրջանակներում Մեծ Հայքի թագավորությունը նպատակ էր հետապնդում պաշտպանել իր հյուսիսային սահմանները Վիրքի, Ալանաց թագավորության և վերջիններիս դաշնակից կովկասյան ցեղախմբերի՝ լեզգիների, վայնախների, պեչենեգների և այլոց ասպատակություններից, որոնք մեծապես տեղի էին ունենում Կուր գետի շրջակայքում։

Երվանդ Դ Վերջինի և Արտաշես Ա-ի միջև ներքին հակասությունների խառնակ ժամանակահատվածում Վիրքը հաջողում է զավթել Մեծ Հայքի հյուսիսային ծայրագավառները՝ հետագայում առավել նշանակալի տարածքային ձեռքբերումների ակնկալիքով։ Արդյունքում՝ Վիրքում իշխող Արզոկ և Արմազել եղբայրները ալանների առաջնորդներ Բազուկի և Անբազուկի հետ միասին կարողանում են միավորել հյուսիսային Կովկասի ժողովուրդներին և միացյալ ուժերով արշավանք նախապատրաստել Մեծ Հայքի թագավորության դեմ։ Արշավանքի սկզբնամասում վրացական զորախմբերը՝ իրենց դաշնակից լեկերից կազմված կորպուսների հետ համատեղ, կարողանում են հյուսիսից ներխուժել Հայաստան, ավերել Այրարատ նահանգի զգալի մասը՝ ներառյալ Շիրակի, Վանանդի, Բագրևանդի, Բասենի գավառները և հասնել ընդհուպ մինչև Նախճավան։ Արտաշես Ա-ի նոր կազմավորված բանակը՝ Սմբատ զորավարի գլխավորությամբ, ուղևորվում է Ալազանի հովիտ, որտեղ էլ ավերածություններից հետո բանակել էին «Հյուսիսկովկասյան համադաշնության» զորաբանակները։

Կողմերի միջև վճռական ճակատամարտը, սակայն, տեղի է ունենում Կուր գետի ափին գարնանը։ Ըստ Լեոնտի Մրովելիի՝ դեռևս առճակատման նախօրեին հայոց սպարապետ Սմբատը կարողանում է մենամարտում նիզակահարել Բազուկին և Անբազուկին։ Վիրքի արքաների կողքին համախմբված հյուսիսկովկասյան բանակը Կուրի գետի ճակատամարտում յոթ ժամ տևած արյունարբու բախումների արդյունքում ստիպված են լինում մեծ կորուստներ կրելով նահանջել դեպի հյուսիս։ Հայկական ուժերը Սմբատ զորավարի հրամանատարությամբ շարունակում են հակառակորդի զորքերի հետապնդումը, որի արդյունքում հերթական բախումը տեղի է ունենում Նոստեի ավազանում, որից հետո Մեծ Հայքի բանակը հետ է քաշվում Կուրի աջափնյակ։ Նույն թվականի ամռանը վրացիները վերստին ասպատակում են Հայքի հյուսիսը, սակայն հակահարվածի արդյունքում հայկական զորախմբերը խոցում են լեռնականների պաշտպանությունը և սկսում ոստանիկ Մցեխեթ քաղաքի պաշարումը։

Հայ-ալանա-վրացական պատերազմն ավարտվում է Մեծ Հայքի թագավորության հաղթանակով։ Հայերի և ալանների միջև առանձին կնքվում է հաշտության պայմանագիր, որն ամրապնդվում է ալանաց արքայադուստր Սաթենիկի և Արտաշես արքայի ամուսնությամբ, իսկ Վիրքն անցնում է Հայաստանի գերագահության ներքո։ Մոսինոյկների և Խալյուբների իշխանությունները ամբողջությամբ գրավվում են Մեծ Հայքի զորքերի կողմից և դադարում գոյություն ունենալ։

Նախապատմություն
---------------

### Քաղաքացիական պատերազմը Հայաստանում

Ծանոթագրություններ
------------------

1. ↑  Stephen Jones; Roin Metreveli, eds. (2014). *The Georgian chronicles of Kʻartʻlis Cʻxovreba (A History of Georgia) : translated and with commentary*. Sakʿartʿvelos mecʿnierebatʿa akademia. Komissii︠a︡ po istochnikam istorii Gruzii. Tʻbilisi. ISBN 978-9941-445-52-1. OCLC 883445390.`{{cite book}}`: CS1 սպաս․ location missing publisher (link)
**Առաջարկվել է այս հոդվածը ջնջել**  

Վիքիպեդիայի մեկ կամ մի քանի մասնակիցներ առաջարկել են այս հոդվածը ջնջել։ Որպես պատճառ նշվում է հետևյալը՝ *Ոչ նշանակալի։*  
 Մանրամասներին ծանոթանալու, ինչպես նաև Ձեր տեսակետը հայտնելու համար այցելեք **Ջնջման ներկայացված հոդվածների** քննարկման էջը։ 
  

**Ուշադրություն** նախքան վերոհիշյալ քննարկման էջում համաձայնության գալը, պետք չէ հեռացնել այս կաղապարը։ Եթե համաձայն չեք առաջարկված ջնջմանը, կարող եք քննարկմանը զուգահեռ ուղղել և բարելավել այս հոդվածը՝ այդպիսով նպաստելով, որ այն պահպանվի։ 

---

**Հիշեցում**. եթե դուք եք տեղադրել այս կաղապարը, ապա մի մոռացեք ջնջման առաջադրված հոդվածանվանումն ավելացնել Ջնջման առաջադրված հոդվածներ քննարկման էջում, մեկ կամ երկու տողով նշելով ջնջման առաջադրելու ձեր պատճառաբանությունը։ Եթե հոդվածը ենթակա է անմիջապես հեռացման, ապա օգտագործեք `{{արագ ջնջում}}` կաղապարը։   
**Ծանոթացեք նաև Վիքիպեդիայի Ջնջման կանոնակարգին։**  

**Ջնջման ներկայացնողին՝** Խնդրում ենք տեղադրել այս `{{subst:Ծանուցում/Ջնջման առաջարկ|Տերևաթափ Անթարեսի վրա|Ոչ նշանակալի։}}-- ~~~~` հաղորդագրությունը հոդված ստեղծողի կամ հոդվածի վրա առավել շատ աշխատանք կատարած մասնակցի քննարկման էջում։

**Տերևաթափ Անթարեսի վրա** – կարճամետրաժ ֆիլմ, որը նկարահանվել է «Հայֆիլմ» կինոստուդիայի կողմից 1999 թվականին։

Սյուժե
------

Երիտասարդ տղան ՝ Աբոն, իր կյանքի տառապանքներից հետո էլ չի տեսնում իր ապրելու իմաստը, և պատրանքներն ու իռեալ մտապատկերները խանգարում են երիտասարդ տղային ու կույր աղջկան ՝ Կարինեյին, լիարժեք կյանքով ապրել։ Աբոյի հետ շփվում է նրա ընկեր Վաչոն, որը միշտ երազել էր դերասան դառնալ, սակայն նրան չէին վերցրել թատրոն, ինչից հետո իր ապրուստի միջոցը հայթհայթելու համար նա սկսել էր իրեր վաճառել և վարել սայլակ, որի դիմաց գրված էր «Մերսեդես»։

Աբոն հրավիրում է Կարինեյին համերգի, որտեղ իր երաժշտությամբ նկարագրում է իր ցավն ու տառապանքը մեղեդիների զուգակցմամբ, ինչից հետո նրանք միանում են իրար հետ և գտնում իրենց երջանկությունը։ Ֆիլմի վերջում Կարինեն ցանկանում է ամուսնանալ Աբոյի հետ, նստելով Վաչոյի սայլակը և երեքով քայլելով քաղաքով։

Դերասաններ և նկարահանող անձնակազմ
---------------------------------

### Նկարահանող անձնակազմ

* ռեժիսոր - Ն. Ներսիսյան
* սցենարիստ - Ն. Ներսիսյան և Ռուբեն Գևորգյանց
* օպերատոր - Ռուդոլֆ Վաթինյան
* համակցված նկարահանոմների օպերատոր - Ս. Մարտիրոսյան
* երգահան - Յու. Հարությունյան
* մոնտաժ - Ի. Միքայելյան
* դեկորացիաները - Ռ. Պ. Բաբայան
* ֆիլմի աշխատանքներին մասնակցել են - Ձ. Հակոբյան, Խ. Կալենդարլի, Ա. Էլբակյան, Ա. Հարությունյան, Լ. Իգիթյան, Ս. Վաթինյան, Ն. Վարդանյան, Է. Հայրապետյան, Վ. Բեգոյան
* հնչյունային օպերատոր - Ա. Կեսայան

### Գլխավոր դերերում

* Ազատ Գասպարյան – Վաչո
* Հրաչյա Հարությունյան – Աբո
* Լուիզա Ղամբարյան – Կարինե
* Սիրուշո – Կարինեյի քույրը

Ծանոթագրություններ
------------------

1. ↑  *Տերևաթափ Անթարեսի վրա*, Վերցված է 2024 թ․ մարտի 21-ին
**Մահվան տեսիլ**, բանաստեղծություն, Եղիշե Չարենցի գրական ստեղծագործությունը, որը գրվել է 1920 թվականին։ 1933 թվականին ներառվել է «Գիրք ճանապարհի» ժողովածուում։

Սյուժե և գաղափար
----------------

Չարենցի հայրենասիրական ստեղծագործությունների մեջ առանձնահատուկ տեղ է զբաղեցնում «Մահվան տեսիլը»։ Բանաստեղծությունը իր մեջ պատկերում է հայ ժողովրդի 19-20-րդ դարերի ճակատագիրը, ուր նկարագրված է հայերի ազատագրական պայքարի ուղին։ 1920 թվականին նորաստեղծ Հայաստանը շրջապատված էր թշնամիներով և գտնվում էր ծանր կացության մեջ։ Չարենցը թերհավատ էր երկիրը կառավարող իշխանությունների նկատմամբ, իսկ այդ ամենը խորացնում էին նրա ծանր ապրումները։ Հոկտեմբերի 6֊ին ծնունդ առավ «Մահվան տեսիլը»։ Բանաստեղծությունը իր մեջ խտացնում է Հայաստանի գորշ ճակատագիրը, անիրական թվացող հույսերը։ Սկզբից մինչև վերջ ստեղծագործությունում իշխում է մահը, որը դառնում է հայրենի հողի պատկերի գլխավոր գիծը։ Կյանքը ասես ծավալվում է կախաղանի շուրջ և իր ստվերով ծածկում ամեն ինչ։ Հայրենիքի այս վիճակը տեսնելով հերոսը առաջին հերթին մտածում է իր պատասխանատվության ու մեղքի մասին։ Ի տարբերություն ուրիշների` այդ ամենի մեջ Չարենցն ինքն իրեն էր մեղադրում։ Բանաստեղծը, որն իր ճակատագիրն արյան կանչով ձուլել էր ժողովրդի հետ, այդ ճգնաժամային պահին ոտքի է կանգնում, որպեսզի դառնա վերջին զոհը, կախաղանից կախված վերջին օրորվող մարմինը։ Եվ նա հայրենիքի փրկության համար իրեն զոհ է առաջարկում։

|  |  |  |
| --- | --- | --- |
|  | Թող ոչ մի զոհ չպահանջվի ինձնից բացի,
Ուրիշ ոտքեր կախաղանին թող մոտ չգան.
Եվ թող տեսնեն իմ աչքերի մեջ կախվածի,
Իմ բո՛րբ երկիր, լուսապսակ քո ապագան։
Թող դուրս ընկած իմ աչքերի մեջ կախվածի
Նոքա տեսնեն պայծառ օրերդ ապագա,-
Թող ո՛չ մի զոհ չպահանջվի ինձնից բացի,
Ոչ մի ստվեր կախաղանին թող մոտ չգա... |  |

«Մահվան տեսիլ» վերնագրով Չարենցը գրել է ևս երկու ստեղծագործություն` նվիրված Ալեքսանդր Թամանյանի հիշատակին և հայրենիքին։

Մշակույթում
-----------

Չարենցի մահվան օրը՝ նոյեմբերի 27֊ին, ներկայացվեցին բանաստեղծի կյանքի ողբերգական դրվագները «Մահվան տեսիլ» գեղարվեստական կինոդրամայում, որը նկարահանված է Եղիշե Չարենցի կնոջ՝ Իզաբելա Չարենցի հուշերի հիման վրա։

Արտաքին հղումներ
----------------

* Եղիշե Չարենց – ՄԱՀՎԱՆ ՏԵՍԻԼ
* Եղիշե Չարենց «Մահվան տեսիլ» Վերլուծություն

Ծանոթագրություններ
------------------

**Քույր նախագծում*** Մեջբերումներ Վիքիքաղվածքում
* Տեքստեր Վիքիդարանում

1. ↑  Եղիշե Չարենց «Մահվան տեսիլ»
2. 1 2  ԵՂԻՇԵ ՉԱՐԵՆՑ (1897-1937)
3. ↑  «Մահվան տեսիլ» կինոդրաման` Եղիշե Չարենցի մասին (դիտել ֆիլմը)(չաշխատող հղում)
y = ƒ(x), y = |ƒ(x)| և y = ƒ(|x|) ֆունկցիաների գրաֆիկները
**Ֆունկցիայի գրաֆիկ**, ֆունկցիոնալ կախվածության երկրաչափական պատկեր հարթության վրա։ f(x) ֆունկցիայի գրաֆիկ հարթության այն կետերի բազմությունն Է, որոնց կոորդինատները բավարարում են y = f(x) հավասարմանը։ Հարթության վրա կոորդինատական համակարգի ընտրությունից կախված, ֆունկցիան կարող է ունենալ տարբեր գրաֆիկներ։

Սահմանում։ *Ֆունկցիայի գրաֆիկ է կոչվում կորդինատային հարթության բոլոր այն կետերի բազմությունը, որոնց աբսցիսները հավասար են արգումենտի արժեքներին, իսկ օրդինատները՝ ֆունկցիայի համապատասխան արժեքներին*

Ֆունկցիայի գրաֆիկի միջոցով՝ ըստ արգումենտի արժեքի հնարավոր է գտնել ֆունկցիայի համապատասխան արժեքները։ Կարելի է նաև լուծել հակադարձ խնդիրը. ֆունկցիայի նշված արժեքով գտնել արգումենտի այն արժեքները, որոնց նա համապատասխանում է։
Գրաֆիկով հնարավոր է ակնառու պատկերացում կազմել մեծությունների միջև կախվածությունների մասին։ Այդպես՝ օդի ջերմաստիճանի գրաֆիկով հնարավոր է իմանալ, թե երբ է ջերմաստիճանը հավասարվել զրոյի, բարձր եղել զրոյից, ցածր է եղել զրոյից, աճել, նվազել և այլն։ Գործնականում հաճախ են օգտագործում այս կամ այն գործընթացի գրանցման ինքնաշխատ սարքեր (օրվա ընթացքում մթնոլորտային ճնշման փոփոխություն, օրվա ընթացքում ծովի մակարդակի փոփոխություն, օրվա ընթացքում կայքի այցելուների թվի փոփոխություն, և այլն)։ Այդ սարքերը գծում են համապատասխան ֆունկցիոնալ կախվածությունների գրաֆիկները։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 205)։*  |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 124980491 · NKC: ph946128 |

 |
**«Վաճառվող Սանտան»** (անգլ.՝ Rare Exports), կինոֆիլմ՝ նկարահանված ռեժիսոր Յալմարի Հելանդարի կողմից։ Էկրան է բարձրացել 2010 թվականին։

Ֆիլմի գովազդային կարգախոսն է՝ «Այս Սուրբ ծնունդին Սանտային կհավատան բոլորը»։

Դերասանուհի Քեյթ Բլանշետը ֆիլմը նշել է որպես իր սիրելի ֆիլմերից մեկը։

Սյուժե
------

Ֆինական Լապլանդիայի Կորվատունտուրի վերին բլրի վրա ժամանակավոր բնակություն էին հաստատել ամերիկյան Subzero Inc ընկերությունը, նրանք հիմնականում զբաղվում էին Հորատապայթեցման աշխատանքներ։ Սուրբ ծննդից 24 օր առաջ նրանք մի մոտ 400 մետր խորության մեջ նրանք մի շերտ թեփ են գտնում, որի հաստությունը կազմում է ավելի քան 20 մետր։ Իսկ ներքևում նրանք հայտնաբերում են սառույցի շերտ։ Հորատման նախաձեռնողը դառնում է պարոն Ռայլին, ով աշխատավորներին պատմում է, որ Կորվատունտուրը ընդհանրապես խուլ տեղ էլ չի, սա հսկայական դամբարանաբլրի գերեզմանատուն է, որտեղ շատ դարեր առաջ ապրել են միայն սամաները։ Հին բնակիչները այս բլուրը պատրաստել էին, և այստեղ, սառույցի տակ պահպանել են մի շատ արժեքավոր բան։ Ռայլին այդ ամենը պատմելուց հետո հրամայում է բանվորներին, որ նրանք սկսեն պայթեցման և փորման աշխատանքները, որպեսզի մինչև Սուրբ ծնունդ հասնեն գերեզմանոցին։ Նրա գլխավոր ցանկությունն է հասնել և տիրանալ այդ արժեքավոր առարկային։ Այդ պատմությունը լսում են նաև երկու տեղացի երեխաներ՝ Պիետարին (ֆիններեն՝ Pietari) և Յուսո-ն (ֆիններեն՝ Juuso), ովքեր գաղտնի սկսում են այլ ճանապարհներով հասնել այդ գանձերին։ Նրանցից ամենափոքրը՝ Պիետարին մտածում էր, որ այնտեղ թաքնված էր Իոուլուպուկին (Սանտա-Կլաուս), քանի որ ասում են, որ Իոուլուպուկին ապրում է Կորվատունտուրի բլուրի վրա։ Իսկ ինչ վերաբերում է ավագ եղբորը՝ Յուսոյին, ապա նա ընդհանրապես չի հավատում նման հեքիաթներին։

Պիետերին ապրում էր իր հոտ հետ՝ Ռաունոյի, ով հիմնականում զբաղվում էր եղջերվաբուծությամբ, նաև աշխատում էր որպես մսագործ։ Սուրբ ծննդից մի քանի օր առաջ եղջերական գյուղը պատրաստվում է հետապնդելու հոտը։ Սակայն հետո պարզվում է, որ ինչ-որ մեկը ոչնչացրել է եղջերուների գրեթե ամբողջ երամակը, և մարդիկ հայտնվել էին սննակցման եզրին։

Մինչև Սուրբ ծնունդը, գիշերը ծուղակում, պատրաստված Ռաունոյում, դերմայում ապրողները, իր որդու՝ Պետարի հետ միասին, ստանում են մի խոևհևդավոր հին մարդու։ Ավելի ուշ պարզվում է, որ շատ տներից տարբեր իրեր են կորչում, էլեկտրական հոսանքներ են անջատվում, տաքացուցիչներ, վարսահարդարիչներ, ինչ-որ մեկը գողացել էր պայուսակ, որտեղ պահվում էին կարտոֆիլ, և ամենակարևորը, որ կորչում էին երեխաներ։

Դերերում
--------

* Յորմա Տոմիլա - *Ռաունո*
* Օնի Տոմիլա - *Պետարի*
* Տոմի Կորպելա - *Այմո*
* Ռաունո Յուվոնեն - *Պիապարինեն*
* Պեր Քրիստիան Էլեֆսեն - *Ռայլի*
* Փիթեր Յակոբի - *Սանտա*
* Ջոնաթան Հատչինգս - *Բրայան Գրին*
* Ռիստո Սալմի - *շերիֆ*
* Իլմարի Յարվենպայա - *Յուսո*

Ծանոթագրություններ
------------------

1. 1 2 3 4 5 6 7 8 9 10 11 12 13 14 15 16
2. 1 2
3. 1 2 3
4. 1 2 3 4 5 6
5. ↑
6. ↑
7. 1 2
8. 1 2 3 4 5
9. 1 2 3 4 5 6 7 8 9 10 11 12 13 14 15 16 17  Elonet — 2006.
10. ↑  LUMIERE — 2000.

Արտաքին հղումներ
----------------

* Պաշտոնական կայք
* Վաճառվող Սանտան(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
Անվան այլ կիրառումների համար տե՛ս՝ Բերդ (այլ կիրառումներ)

**Բերդ** (Բացել ֆայլի մասին տվյալները արտասանություն), համայնք Տավուշի մարզում։ Ներառում է Բերդ քաղաքը, Այգեձոր, Այգեպար, Արծվաբերդ, Իծաքար, Վերին Ծաղկավան, Մովսես, Նավուր, Ներքին Կարմիր Աղբյուր, Նորաշեն, Չինարի, Չինչին, Չորաթան, Պառավաքար, Վարագավան, Վերին Կարմիր Աղբյուր և Տավուշ գյուղերը։ Համայնքը ստեղծվել է 2017 թվականի հունիսի 9 -ին Հայաստանի Ազգային ժողովում համայնքների խոշորացման օրինագծով։ Կենտրոնը Բերդ քաղաքն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

Բնակչություն
------------

Բերդ համայնքը ստեղծվել է Բերդ, Այգեձոր, Այգեպար, Արծվաբերդ, Իծաքար, Վերին Ծաղկավան, Մովսեսգյուղ, Նավուր, Ներքին Կարմիր Աղբյուր, Նորաշեն, Չինարի, Չինչին, Չորաթան, Պառավաքար, Վարագավան, Վերին Կարմիր Աղբյուր և Տավուշ համայնքների միավորումից։ Համայնքի բնակչությունը կազմում է 32,334 մարդ։

Ծանոթագրություններ
------------------

1. ↑  Հայաստանի 328 համայնքների միավորմամբ կձևավորվի 34 համայնք. ԱԺ-ն քննարկում է ծրագիրը
2. ↑  Ազգային ժողովն ընդունեց համայնքների նոր խոշորացման մասին օրինագիծը

Արտաքին հղումներ
----------------

* Բերդ - Համայնքի ղեկավար և ավագանի - Համայնքներ - Տավուշի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ Արխիվացված 2020-06-04 Wayback Machine
**Մալբերի փողոցի թագավորներ** (անգլ.՝ Kings of Mulberry Street), 2019 թվականին նկարահանված հարավաֆրիկյան-հնդկական կինոկատակերգություն-դրամա, որի պրոդյուսերը, սցենարիստն ու ռեժիսորը Ջուդի Նաիդուն է։ Գլխավոր դերերում նկարահանվել են Աաքիլ Հոոսեն, Ամիթ Սինգը, Ռիզել Ջանուկը, Նևիլ Փիլեյը, երկրորդական-աջակցող դերերում՝ Քեշան Չեթին, Քրիս Ֆորիսթը, Կոգի Նաիդուն, Թիրու Նաիդուն։ Ֆիլմը Nickelodeonի և Քոմեդի Սենթրալի հետ համատեղ ֆիլմը տարածվել է *Indigeneous Film Distribution*-ի կողմից։ Ֆիլմն անդրադառնում է Հնդկաստանի Բոլիվուդ թատրոնի գործունեությանը 1980-ական թվականներին։ Ֆիլմի թատերական թողարկումը 2019 թվականի հունիսի 28-ին կայացել է Հարավային Աֆրիկայում, և քննադատներից ստացել է դրական արձագանքներ։ Ֆիլմն ընտրվել է նաև ցուցադրվելու մի քանի միջազգային կինոփառատոներում, մասնավորապես Շլինգելի 24-րդ միջազգային և Սենթ Լուի կինոփառատոներում։

Դերերում
--------

* Աաքիլ Հոոսեն - Թիքի Չեթթի
* Շաան Նաթաու - Հարոլդ Սինգղ
* Ամիթ Սինգ - Դև Սինղ
* Նևիլ Փիլեյ - Ռաջա
* Քեշան Չեթթի - Սայզ
* Քրիս Ֆորիսթ - Միսթր Ուայթ
* Ռիզել Ջանուկ - Չարմայն Չեթի
* Թիրու Նաիդու - Ռեգի Չեթի
* Կոգի Նաիդու - Գրեննի Չեթի
* Քիմբերլի Արթուր - Լեյլա

Սյուժե
------

Ֆիլմի գործողությունները տեղի են ունենում 1980-ականների սկզբին հնարովի Սուգարհիլ շրջանում։ Ֆիլմը ներկայացնում է երկու երիտասարդ հնդիկ տղաների արկածներ, որոնք ստիպված են ինչ-որ կերպ մարտահրավերներն ու խոչընդոտները հաղթահարելու ձև գտնել, որպեսզի ջախջախեն տեղական հանցագործ տանտիրոջ, որը սպառնում է նրանց ընտանիքներին։

Արտադրություն
-------------

Ֆիլմի հիմնական հատվածները նկարահանվել են Վերուլամում և Տոնգաատում, որոնք գտնվում են Նատալում։ Ֆիլմի պաշտոնական թատերական թրեյլերը ներկայացվել է 2019 թվականի հունիսի 16-ին։

Ծանոթագրություններ
------------------

1. ↑  «Kings of Mulberry Street». *Channel*. 2019 թ․ հունիսի 21. Վերցված է 2019 թ․ հոկտեմբերի 8-ին.
2. ↑  «Verulam inspired movie Kings of Mulberry Street heads to Europe & American film festivals». *IndianSpice* (ամերիկյան անգլերեն). 2019 թ․ սեպտեմբերի 18. Վերցված է 2019 թ․ հոկտեմբերի 8-ին.(չաշխատող հղում)
3. ↑  «Rizelle Januk plays the mother who battles to keep it all together in 'Kings of Mulberry Street'». *Public Eye*. 2019 թ․ հուլիսի 11. Արխիվացված է օրիգինալից 2019 թ․ հոկտեմբերի 8-ին. Վերցված է 2019 թ․ հոկտեմբերի 8-ին.
4. ↑  «Watch the Kings of Mulberry Street official trailer» (ամերիկյան անգլերեն). Արխիվացված է օրիգինալից 2019 թ․ հոկտեմբերի 8-ին. Վերցված է 2019 թ․ հոկտեմբերի 8-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Թագուհու կորգին»** (անգլ.՝ The Queen’s Corgi), լիամետրաժ անիմացիոն ֆիլմ, որը թողարկվելու է առաջիկայում, ռեժիսորը Բեննա Ստասսենն է («Կախարդական տունը», «Դարձիր լեգենդ. Բիգֆուտ կրտսեր»), պրոդյուսերը NWave Pictures ընկերությունն է։ Ֆիլմը Մեծ Բրիտանիայի Էլիզաբեթ 2-րդ թագուհու և նրա սիրելի կորգի ցեղատեսակի շան բարեկամության հիման վրա է։ Սցենարի կենտրոնում Ռեքս շունն է, որը հայտնվում է տնից (Բուքինգհեմյան պալատ) հեռու և հիմա ամբողջ ուժով ձգտում է գտնել հետդարձի ճանապարհը իր տիրուհու մոտ։

Սյուժե
------

Շատ հարուստ և ազդեցիկ մարդկանց շների սիրելի ցեղատեսակը կորգին է։ Փոքրիկ շները ամբողջովին ապրում են իրենց մեծ տերերի կյանքով։ Փրկվելով քաղաքական ծուղակներից՝ Բրիտանիայի թագուհու սիրելին պետք է թողնի Բուքինգհեմյան պալատը։ Հիմա նա արդեն ստիպված է ոչ միայն ծանոթանալ Լոնդոնի փողոցային կյանքի գաղտնիքներին, այլ նաև ապացուցի, որ նա իրական, թագավորական կորգի է։

Արտադրություն
-------------

«Թագուհու կորգին» մուլտֆիլմի անիմացիայով և պրոդյուսերությամբ զբաղվել է բելգիական *NWave Pictures* ընկերությունը։ *Charades* կինոընկերությունը ներկայումս ցուցադրման վաճառքի իրավունքը վաճառում ամբողջ աշխարհի տարբեր երկրներում։ Անիմացիոն կատակերգության բյուջեն կազմել է $20 միլիոն։

Ռելիզ
-----

Ֆիլմը ամբողջ աշխարհում (Ֆրանսիա, Չինաստան, Մեծ Բրիտանիա, Լատինական Ամերիկա, ԱՄՆ և այլն) պլանավորվում է թողարկել 2019 թվականին։ Ռուսաստանում անիմացիոն կատակերգությունը վարձակալության կհանվի 2019 թվականի մարտի 7-ին

Մարքեթինգ
---------

Ֆիլմի թրեյլերը ցանցում համընդհանուր դիտման համար հասանելի է դարձել 2018 թվականի հոկտեմբերի կեսերին, իսկ տեղայնացված տարբերակը՝ նոյեմբերի կեսերին։

Ծանոթագրություններ
------------------

1. 1 2  ČSFD (չեխերեն) — 2001.
2. ↑
3. ↑  Lionsgate U.K. Brings ‘The Queen’s Corgi’ Back Home (EXCLUSIVE)
4. ↑  Charades Pre-Sells Animated Adventure ‘The Queen’s Corgi’ to Key Territories
5. ↑  The Queen's Corgi - Official Teaser Trailer - Coming Soon
6. ↑  КОРОЛЕВСКИЙ КОРГИ | Тизер-трейлер | В кино с 7 марта

Աղբյուր
-------

* Թագուհու կորգին(անգլ.) ֆիլմը Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes |
|  |
| Չափորոշչային վերահսկողություն | VIAF: 6157098244672550556 · WorldCat VIAF: 6157098244672550556 |

 |
**Եկատերինա Իլարիոնի Կալինչուկ** (ռուս.՝ Екатери́на Илларио́новна Калинчу́к, դեկտեմբերի 2, 1922(1922-12-02), Q23846031?, Կրապիվենսկի շրջան, Տուլայի նահանգ, Խորհրդային Ռուսաստան - հուլիսի 13, 1997(1997-07-13), Մոսկվա, Ռուսաստան), խորհրդային մարմնամարզուհի, XV ամառային օլիմպիական խաղերի կրկնակի չեմպիոն, սպորտի վաստակավոր վարպետ (1952), ՌՍՖՍՀ վաստակավոր մարզիչ (1952)։

Կենսագրություն
--------------

Ծնվել է Ժիտովո գյուղում (ներկայումս՝ Տուլայի մարզի Շչեկինսկի շրջան)։

1936-1951 թվականներին հանդես է եկել որպես Մոսկվայի մարզի «Իսկրա» կամավոր մարզական ընկերության անդամ։ Եղել է ՌՍՖՍՀ բացարձակ չեմպիոնուհի (1947), հավասարակշռության գերանի վրա վարժությունների և հենացատկի մրցումների Ռուսաստանի չեմպիոնուհի (1948)։ 1952 թվականին ավարտել է Մոսկվայի մարզային մանկավարժական ինստիտուտը։ 1952 թվականին Հելսինկիում անցկացված ամառային օլիմպիական խաղերում դարձել է օլիմպիական չեմպիոն հենացատկում և թիմային առաջնությունում, ինչպես նաև արծաթե մեդալակիր՝ խմբային ազատ վարժություններում։ Զուգափայտերի վրա վարժություններում ԽՍՀՄ չեմպիոնուհի (1952)։ Հենացատկի մրցումներում համամիութենական առաջնությունների բրոնզե մեդալակիր (1952, 1953, 1954)։ ԽՍՀՄ հավաքականի անդամ մինչև 1956 թվականը.

Ծանոթագրություններ
------------------

1. ↑  Cita web|url= Kalinchuk|fechaacceso=10 de noviembre de 2017|agencia=Comité Olímpico Internacional (COI)
2. ↑  Yekaterina Kalinchuk. sports-reference.com
3. ↑  Biography of Ekaterina Kalinchuk Արխիվացված 27 Փետրվար 2015 Wayback Machine. sport-necropol.ru
4. ↑  "1952 Summer Olympics – Helsinki, Finland – Gymnastics" Արխիվացված 30 Սեպտեմբեր 2007 Wayback Machine. *databaseOlympics.com*

Աղբյուրներ
----------

* Калинчук, Екатерина Илларионовна // Большая олимпийская энциклопедия / автор-составитель В. Л. Штейнбах. — Москва: Олимпия Press, 2006.
**«Ադամը և շունը»** (անգլ.՝ Adam and Dog), ամերիկյան անիմացիոն կարճամետրաժ ֆիլմ, որ ստեղծվել է ռեժիսոր Մինքյու Լիի կողմից 2011 թվականին։ Մուլտֆիլմն ստեղծվել է Ծննդոց գրքից Ադամի և Եվայի մասին լեգենդի հիման վրա։

2013 թվականին մուլտֆիլմն առաջադրվել է «Օսկար» մրցանակի «Լավագույն կարճամետրաժ անիմացիոն ֆիլմ» անվանակարգում և արժանացել «Էննի» մրցանակի որպես *Լավագույն կարճամետրաժ անիմացիոն ֆիլմ*։

«Օսկարի» ներկայացվելուց հետո մուլտֆիլմը նույն մրցանակի առաջադրված մյուս 15 մուլտֆիլմերի հետ միասին թողարկվել է թատրոններում ShortsHD-ի կողմից։

Սյուժե
------

Շունը քայլում է Եդեմի պարտեզում, և մի օր նա հանդիպում է մի տարօրինակ արարածի՝ Ադամին։ Նրանք իրենց օրերն անցկացնում են ծաղկած այգում և դառնում անբաժան ընկերներ։ Բայց շուտով Ադամը հանդիպում է Եվային։ Եվան դառնում է Ադամի նոր ընկերը, և Ադամն սկսում է մոռանալ շանը։ Բայց երբ մեղսագործությունից հետո Ադամն ու Եվան պետք է հեռանան Եդեմից, շունը մարդկանց հետ գնում է դժվարություններին ընդառաջ։

Ծանոթագրություններ
------------------

1. ↑
2. ↑
3. ↑
4. ↑  Awards Database: Adam and Dog(չաշխատող հղում)
5. ↑  «Oscars.org».
6. ↑  «2012 Annie award Winners - Collider».
7. ↑  «Minkyu Lee Talks 'Adam and Dog'». *Animation World Network* (անգլերեն). Վերցված է 2018 թ․ մարտի 21-ին.
8. ↑  «Oscar Nominated Short Films 2013». *The New York Times*. 2013.
9. ↑  «Adam and his Dog». *The New York Times*. 2013.

Արտաքին հղումներ
----------------

Ադամը և շունը(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FilmAffinity · Internet Movie Database |

 |
**«Հայրիկ մայրիկ սագ»** (անգլ.՝Duck Duck Goose), ԱՄՆ-ի և Չինաստանի համատեղ արտադրության 2018-ի լիամետրաժ համակարգչային մուլտֆիլմ։ Պրեմիերան Չինաստանում տեղի ունեցավ 2018 թվականի մարտի 9-ին, իսկ Ռուսաստանում ֆիլմը թողարկվեց 2018 թվականի մայիսի 1-ին։

Սյուժե
------

Պենգը հպարտ սագ է, անհոգ բակալավր և հանդուրժող թեթեւամիտ մարդ։ Նա հաստատ նախընտրում է երկնքում բարձր ակրոբատիկան և հնարքները ՝ նախքան տաք երկրներ տեղափոխվելը, վարժություններից։ Peng- ի ստորագրային թռիչքներից մեկի ժամանակ ինչ-որ բան սխալ է տեղի ունենում, և գանդերը ընկնում է բադի ձագերի երամի մեջ։ Վթարի արդյունքում երկու ճտեր բաժանվում են մնացած եղբայրներից ու քույրերից, իսկ գլխավոր հերոսը վիրավորվում է, ինչը խանգարում է նրան թռիչքին։ Թռչելու փոխարեն նրանք ստիպված կլինեն խառնվել։ Այժմ Պենգը պետք է հոգ տանի փոքրերի մասին և միասին նա ուղևորվեց իր կյանքի ճանապարհը ՝ գեղատեսիլ լեռներով, հոյակապ լճերով, բամբուկե անտառներով և գաղտնիքներով լի քարանձավներով։ Այս արկածախնդրության շնորհիվ Պենգը կիմանա անվերապահ սիրո զորության մասին և կդառնա բադի ձագերի համար լավագույն հայրը ամբողջ թռչնաշխարհում։

Արտաքին հղումներ
----------------

* «Հայրիկ մայրիկ սագ»(անգլ.) ֆիլմը Internet Movie Database կայքում

Ծանոթագրություններ
------------------

1. ↑  «Film releases». *Variety Insight*. Վերցված է 2017 թ․ մայիսի 17-ին.
2. 1 2
3. ↑

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Սիլվեստրե Մանուել Գոնսալվիշ Վարելա** (պորտ.՝ Silvestre Manuel Gonçalves Varela, փետրվարի 2, 1985, Ալմադա, Պորտուգալիա), պորտուգալացի ֆուտբոլիստ, Պորտու ակումբի և Պորտուգալիայի ազգային հավաքականի եզրային կիսապաշտպան։

Ակումբային կարիերա
------------------

### Սպորտինգ

Սիլվեստրե Վարելան համարվում է Պաշկադորիշ ակումբի ակադեմիայի սանը, որտեղից նա 2002 թվականին տեղափոխվել է Լիսաբոնի Սպորտինգի։ 2004 թվականին Վարելան վարձակալության հանձնվեց Կազա Պիա ակումբում։ 2005-2006 մրցաշրջանում Վարելան անցկացրեց ակումբի առաջին չորս խաղերը։

### Ռեկրեատիվո

2007 թվականին նա նորից հանձնվեց վարձակլության՝ այս անգամ իսպանական Ռեկրեատիվո ակումբում, որում անցկացրեց 22 խաղ։

### Էշտրելա

2008 թվականի հունիսին Վարելան վերադարձավ Սպորտինգ, բայց այդ նույն միջսեզոնային շրջաններում նրան վաճառեցին Էշտրելա ակումբի վրա։ Էշտրելայում Վարելան անցկացրեց լավ մրցաշրջան՝ 32 խաղում խփելով 7 գոլ։

### Պորտու

Մրցաշրջանի ընթացքում, 2009 թվականի մարտի 3-ին Վարելան հնգամյա պայմանագիր կնքեց Պորտու ակումբի հետ։ Նա Պորտու տեղափոխվեց հուլիսի 1-ին՝ ազատ գործակալի իրավունքներով։
2010 թվականի մարտին Վարելան ստացավ փոքր սրունքոսկրի ջարդվածք, ինչի պատճառով դուրս մնաց ԱԱ 2010 գնացող ֆուտբոլիստների թեկնածուների ցուցակից։

### Վեստ Բրոմվիչ Ալբիոն

2014 թվականի օգոստոսի 24-ին Վարելան վարձակալական իրավունքներով տեղափոխվեց Վեստ Բրոմվիչ Ալբիոն։

Միջազգային կարիերա
------------------

2010 թվականի մարտի 3-ին Վարելան դեբյուտեց Պորտուգալիայի հավաքականի կազմում, Չինաստանի դեմ ընկերական խաղում (2-0) դուրս գալով փոխարինման։ 2012 թվականին նա հավաքականի կազմում մասնակցեց Եվրո 2012 թվականին, Դանիայի դեմ խաղում դուրս գալով փոխարինման։ Այդ խաղում նա խփեց իր թիմի հաղթական գոլը, Պորտուգալիան հաղթեց 3-2։

Ձեռքբերումներ
-------------

**Պորտու**

* Պորտուգալիայի չեմպիոն (3)՝ 2010-11, 2011-12, 2012-13
* Պորտուգալիայի գավաթ (2)՝ 2009-10, 2010-11
* Պորտուգալաիայի սուպերգավաթ (4)՝ 2009, 2010, 2011, 2013
* Եվրոպայի Լիգա (1)՝ 2010-11

Ծանոթագրություններ
------------------

* Տեսաձայնային նյութեր Վիքիպահեստում

1. ↑  As (իսպ.) — Madrid: Grupo Prisa, 1967.
2. ↑  Silvestre Varela assina por 5 anos(չաշխատող հղում)
3. ↑  «Профиль на transfermarkt.de». Արխիվացված է օրիգինալից 2010 թ․ մայիսի 23-ին. Վերցված է 2016 թ․ հունիսի 28-ին.
4. ↑  Varela já foi operado e falha resto da época(չաշխատող հղում)

Արտաքին հղումներ
----------------

* Պրոֆիլը zerozero.pt կայքում Արխիվացված 2010-02-12 Wayback Machine
* Պրոֆիլը foradejogo.net կայքում Արխիվացված 2012-10-10 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFutbol · eu-football.info (խաղացող) · FootballDatabase.eu · ForaDeJogo (խաղացող) · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · ԹՖՖ (խաղացող) · ՈւԵՖԱ · ՖԻՖԱ |

 |
Ռոս Բաղդասարյանի ստեղծած Էլվին և Բուրունդուկներ գեղարվեստական անիմացիոն երգեցող խումբը դեբյուտից ի վեր նկարահանվել է ութ գեղարվեստական ֆիլմում։

Ֆիլմեր
------

### Էլվինը և բուրունդուկները (2007)

Հիմնական հոդված՝ Էլվինը և բուրունդուկները
Farmառերի ագարակում երեք երաժշտական հակում ունեցող սկյուռիկները ՝ Ալվինը (Justասթին Լոնգ), չարաճճի խառնաշփոթը, Սիմոնը (Մեթյու Գրեյ Գուբլերը), տրիոյի խելացին և Թեոդորը (essեսի Մաքքարթնին) ՝ թմբլիկ սիրված սկյուռիկը, գտնում են, որ իրենց ծառը կտրված է և տեղափոխվում են Լոս Անջելես։ Տեղ հասնելուն պես նրանք հանդիպում են հիասթափված երգահան Դեյվիդ Սեվիլին (asonեյսոն Լի), և չնայած վատ կենցաղային առաջին տպավորությանը, նրանք տպավորում են նրան իրենց երգելու տաղանդով։ Տեսնելով հաջողության հասնելու հնարավորությունը ՝ ինչպես մարդիկ, այնպես էլ սկյուռիկները ուխտ են կապում նրանց համար ՝ երգելու նրա երգերը։ Չնայած այդ փառասիրությունը ապացուցում է հիասթափեցնող պայքարը բարդ եռյակի հետ, բայց ի վերջո երազանքը իրականություն դարձավ։ Այնուամենայնիվ, այդ հաջողությունը ներկայացնում է իր սեփական փորձերը, քանի որ նրանց անբարեխիղճ գործադիր տնօրեն Յան Հոքը (Դեյվիդ Քրոս) նախատեսում է քանդել այս ընտանիքը ՝ տղաներին շահագործելու համար։ Կարո՞ղ են Դեյվն ու սկյուռիկները հայտնաբերել, թե իրականում ինչն են գնահատում ՝ շրջապատող մակերեսային հմայքի ֆոնին։

### Էլվինը և բուրունդուկները 2։ Պիսկվել (2009)

Հիմնական հոդված՝ Էլվինը և բուրունդուկները 2։ Պիսկվել
Փոփ սենսացիաներ Ալվինը (Justասթին Լոնգ), Սայմոնը (Մեթյու Գրեյ Գուբլեր) և Թեոդորը (essեսի Մաքքարթնին) հայտնվում են Դեյվ Սեւիլի (asonեյսոն Լի) քսանամյա զարմիկ Թոբիի (achaաքարի Լեվի) խնամքի տակ։ Տղաները պետք է մի կողմ դնեն երաժշտական գերաստղը դպրոց վերադառնալու համար և նրանց խնդիր է դրված խնայել դպրոցի երաժշտական ծրագիրը ՝ նվագելով խմբերի պայքարում 25,000 ԱՄՆ դոլարի մրցանակ։ Բայց սկյուռիկները անսպասելիորեն հանդիպում են իրենց երեք խաղային սկյուռիկների մեջ, որոնք հայտնի են որպես Chipettes — Brittany (Christina Applegate), Jeanette (Anna Faris) և Eleanor (Amy Poehler): Ռոմանտիկ և երաժշտական կայծերը բռնկվում են, երբ Chipmunks- ն ու Chipettes- ը քառակուսի են դուրս գալիս։

### Էլվինը և բուրունդուկները 3D (2011)

Հիմնական հոդված՝ Էլվինը և բուրունդուկները 3D
Դեյվը (asonեյսոն Լի), Chipmunks- ը և Chipettes- ը հաճույք են ստանում զվարճանքից և չարիքներից շքեղ նավարկության ժամանակ, մինչ նրանց ծովագնացության արձակուրդը անսպասելի շրջանցում է կատարում դեպի անհայտ կղզի։ Հիմա, որքան դժվար է Ալվինը (Justասթին Լոնգը) և ընկերները որոնել ճանապարհ դեպի քաղաքակրթություն, այնքան ավելի ակնհայտ է դառնում, որ նրանք միայնակ չեն այս մեկուսացված կղզու դրախտում։

### Էլվինը և բուրունդուկները 4 (2015)

Հիմնական հոդված՝ Էլվինը և բուրունդուկները 4
Մի շարք թյուրիմացությունների միջոցով Ալվինը (Justասթին Լոնգ), Սայմոնը (Մեթյու Գրեյ Գուբլեր) և Թեոդորը (essեսի Մաքքարթնին) հավատում են, որ Դեյվը (asonեյսոն Լին) պատրաստվում է ամուսնության առաջարկ անել իր նոր ընկերուհուն Մայամիում ... և թափել դրանք։ Նրանք երեք օր ունեն նրան հասնելու և առաջարկը դադարեցնելու համար ՝ իրենց փրկելով ոչ միայն Դեյվին կորցնելուց, այլև հնարավոր է ՝ սարսափելի խորթ եղբայր ձեռք բերելուց։

Արտաքին հղումներ
----------------

* «Էլվինը և բուրունդուկները»
**Պաուլս Կալնինշ** (լատիշ․՝ Pauls Kalniņš, մարտի 3, 1872(1872-03-03), Vilce Parish, Doblen County, Կուրլանդիական գուբերնիա, Ռուսական կայսրություն - օգոստոսի 26, 1945(1945-08-26), Լուստենաու, Dornbirn District, Ֆորալբերգ, Ավստրիա), լատվիացի քաղաքական գործիչ և բժիշկ, 1925-1934 թվականներին Սեյմի խոսնակ։ Լատվիայի սոցիալ-դեմոկրատական աշխատանքային կուսակցություն նախագահ։ «Սինա» ամսագրի խմբագիր, Լատվիայի Առաջին Հանրապետության Սեյմի բոլոր գումարումների պատգամավոր, Լատվիայի Ժողովրդական խորհրդի և Սատվերսմեի ասամբլեայի պատգամավոր։

Կենսագրություն
--------------

Պաուլս Կալնինշը ծնվել է 1872 թվականի մարտի 3-ին Վիլչե վարչական մարզում։ Տեղական ծխական դպրոցն ավարտելուց հետո սովորել է Լիեպայայի գիմնազիայում, որտեղ նա հանդիպել է ավելի ուշ պետական գործիչների, ինչպիսիք են Միջելիս Վալտերսը և Յանիս Յանսոնս-Բրաունսը։ Նա ավարտել է գիմնազիան 1892 թվականին և գնացել բնական գիտություններ սովորելու Մոսկվայի համալսարանում, բայց հետո տեղափոխվել է Տարտուի համալսարան, որտեղ սովորել է բժշկություն և ստացել բժշկական գիտական կոչում։ 1898 թվականին ստացել է բժշկական դոկտորի կոչում։ Պաուլս Կալնինշը ծանոթացել է իր կնոջ՝ Կլարա Կալնինայի հետ 1895 թվականին և երեք տարի անց ամուսնացել նրա հետ։

Գործունեություն
---------------

Պաուլս Կալնինշը 1930-1933 թվականներին եղել է Լատվիայի նախագահի թեկնածու։ Նա Լատվիայի Կենտրոնական խորհրդի 1944 թվականի մարտի 17-ի հուշագիրը ստորագրողներից մեկն է եղել։ Երկրորդ համաշխարհային պատերազմի ժամանակ, որպես Չորրորդ Սեյմի նախագահ 1944 թվականին, ընտրվել է Լատվիայի Կենտրոնական խորհրդի կողմից Լատվիայի նախագահ։ Նրա որդին Բրունո ԿալնինշնԱ էր։ 1926 թվականին պարգևատրվել է Երեք աստղ II աստիճանի շքանշաններով, իսկ 1927 թվականին՝ I աստիճանի։ Նա 1944 թվականին արտագաղթել է։

Մահ
---

Պաուլս Կալնինշը մահացել է 1945 թվականի օգոստոսի 26-ին դաշնակիցների կողմից օկուպացված Ավստրիայի Լուստենավայի մոտ գտնվող Բեկավա գյուղում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  «Ievērojamie mediķi - Kalnins Pauls». *www.ieverojamiemediki.lv*. Վերցված է 2022 թ․ ապրիլի 7-ին.
2. ↑  «Latvijas Centrālā Padome». *web.archive.org*. 2012 թ․ փետրվարի 12. Արխիվացված է օրիգինալից 2012 թ․ փետրվարի 12-ին. Վերցված է 2022 թ․ ապրիլի 7-ին.
3. ↑  «JG213 Nikolajs Bulmanis. Lustenavas vasara». *www.zagarins.net*. Վերցված է 2022 թ․ ապրիլի 7-ին.

Գրականություն
-------------

* Valstsvīri un demokrati. Biogrāfiskas studijas. Šilde Ādolfs. Grāmatu Draugs, Bruklina, 1985; pārpublicēta e-grāmatā: Eraksti, 2007 (ISBN 978-9984-806-15-0)
* Энциклопедия «Рига». Рига: Главная редакция энциклопедий, 1989. ISBN 5-89960-002-0 Стр. 352

Արտաքին հղումներ
----------------

* Likumdevēju vēsture, I. Pujāte, на сайте Сейма Латвии
**Էնրիկո Բալդինի** (իտալ.՝ Enrico Baldini, նոյեմբերի 13, 1996(1996-11-13)[…], Մասսա, Տոսկանա, Իտալիա), իտալացի կիսապաշտպան, ով հանդես է գալիս իտալական «Ինտեր Միլանում»։

Ակումբային կարիերա
------------------

### «Կառարեզե»

Էնրիկոն իր ֆուտբոլային կարիերան սկսել է «Կառարեզե» ակումբի երիտասարդական թիմում։

### «Ինտեր»

2011 թվականին երիտասարդ ֆուտբոլիստը տեղափոխվել է «Ինտեր»։ 2014 թվականից սկսած հանդես է գալիս իտալական ակումբի առաջին կազմում։ Իր դեբյուտը թիմի կազմում նշել է 2014 թվականի դեկտեմբերի 11-ին՝ Եվրոպայի լիգայի շրջանակներում կայացած «Ղարաբաղի» դեմ խաղում։

Միջազգային կարիերա
------------------

Էնրիկոն հանդես է եկել Իտալիայի Մ17 և Մ18 հավաքականների կազմում։ Մասնակցել է 2013 թվականի երիտասարդական առաջնությանը։ 2014 թվականից հանդես է գալիս Իտալիայի Մ19 հավաքականի կազմում։

Ծանոթագրություններ
------------------

1. ↑
2. ↑
3. ↑  Transfermarkt.com(բազմ․) — 2000.
4. ↑  Match report

Արտաքին հղումներ
----------------

* Պրոֆիլը transfermarkt.com կայքում
* Պրոֆիլը soccerway.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · FootballDatabase.eu · Soccerway · Transfermarkt (խաղացող) · TuttoCalciatori.Net (խաղացող) · worldfootball.net (խաղացող) |

 |
**Սերգեյ Ալեքսանդրովիչ Գլեբկո** (բելառուս․՝ Сяргей Глябко, օգոստոսի 23, 1992(1992-08-23), Մինսկ, Բելառուս), բելառուս ֆուտբոլիստ, «Սլուցկ» ակումբի կիսապաշտպան։

Կարիերա
-------

### Ակումբում

2010 թվականին Սերգեյ Գլեբկոն առաջին անգամ ընդգրկվել է Բորիսով քաղաքի «ԲԱՏԵ» ակումբի կազմում։ Երիտասարդ կիսապաշտպանը Բելառուսի առաջնությունում իր դեբյուտը նշել է 2010 թվականի նոյեմբերի 11-ին. նա դուրս է եկել փոխարինման ԲԱՏԵ-Շախտյոր խաղի երկրորդ խաղակեսի ժամանակ։ Ավելին նա հայտնվեց Եվրոպա Լիգայի շրջանակներում կայացած մոլդովյան Շերիֆի և ուկրաինական Դինամոյի դեմ խաղերի հայտացուցակում, բայց այդպես էլ այդ խաղերից ոչ մեկի ժամանակ խաղադաշտ դուրս չեկավ։ Այդ պահից սկսած թիմի գլխավոր հանդիպումներում Գլեբկոն չընդգրկվեց, որից հետո էլ վարձավճարով տեղափոխվեց «Սլուցկ» ակումբ։ 2015 թվականի հունվարին դարձավ Սլուցկի ամբողջական խաղացող։

### Հավաքականում

2012 թվականի Ընկերական Գավաթում Սերգեյ Գլեբկոն հայտնվեց Բելառուսի երիտասարդական հավաքականի կազմում։ Այդ մրցաշարում բելառուսը մասնակցություն ունեցավ երկու խաղերում. ընդդեմ Տաջիկստանի և Լիտվիայի երիտասարդական հավաքականների։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967.
3. ↑  БАТЭ — Шахтёр Солигорск
4. ↑  Игры Глебко на КС 2012

Արտաքին հղումներ
----------------

* Էջը և վիճակագրությունը «Սլուցկ» ՖԱ կայքում
* Էջը և վիճակագրությունը «ԲԱՏԵ» ՖԱ կայքում Արխիվացված 2017-05-10 Wayback Machine
* Ֆուտբոլիստի էջը *Sportbox.ru* կայքում
* Ֆուտբոլիստի էջը *Sports.ru* կայքում
**Վիտալի Յուրևիչ Սեմակին** (ռուս.՝ Виталий Юрьевич Семакин, օգոստոսի 10, 1976(1976-08-10), Շախտի, Ռոստովի մարզ, ՌԽՖՍՀ, ԽՍՀՄ), ռուսական ֆուտբոլիստ, կիսապաշտպան, մարզիչ։

Կենսագրություն
--------------

Դոնի Ռոստովի օլիմպիական ռեզերվի ուսումնարանի սան է։ 1992-2010 թվականներին պրոֆեսինոալ կարիերան անցկացրել է Ռուսաստանի ստորին դիվիզիոնների «Ռոստսելմաշ»-Ե (1992), Շախտիի «Շախտյոր» (1992-1995, 1998), Դոնի Ռոստոնի ՍԿԱ (1996-1997, 2002), «Խիմկի» (1999-2001), «Տյումեն» (2001), Չիտայի «Լոկոմոտիվ» / «Չիտա» (2003-2006), «Զվեզդա» (2006-2007), «Բատայսկ-2007» (2008), ՄԻՏՕՍ (2010) ակումբներում։ Ռոստովի մարզի առաջնությունում խաղացել է Սուլինի «Դոնգազդոբիչ» (2009, 2012), Պեսչանոկոպսկոեի «Չայկա» (2013-2014) ֆուտբոլային ակումբներում։

Դարձել է երկրորդ դիվիզիոնի «Կենտրոն» (2000) և «Արևելք» տարածաշրջանների հաղթող, ՊՖԼ Գավաթի դափնեկիր (2006)։

2013 թվականից մինչև 2016 թվականի փետրվար և 2018 թվականի ապրիլից եղել է «Չայկա» ակումբների գլխավոր մարզիչը։ Նրա ղեկավարության ներքո ակումբը 2019 թվականին անցել է ՖԱԼ առաջնություն, որը նշանակությամբ երկրորդ դիվիզիոնն է Ռուսաստանի պրոֆեսիոնալ ֆուտբոլում։ 2018/19 մրցաշրջանի արդյունքներով ճանաչվել է ՖԱԼ առաջնության «Հարավ» խմբի լավագույն մարզիչ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Виталий Семакин: До сих пор дружу с Геничем и Глушаковым

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · Transfermarkt (խաղացող) · Transfermarkt (մարզիչ) |

 |
Գորան Ստոյանովիչ. 2016 թ.
**Գորան Ստոյանովիչ** (չեռնոգորերեն՝ *Goran Stojanović*, փետրվարի 24, 1977(1977-02-24), Bar, Չեռնոգորիա), չեռնոգորա-քաթարյան ձեռնագնդորդ։

Ակումբային կարիերա
------------------

Մարզական կարիերան սկսել է հայրենի օրրանի՝ չեռնոգորիական Բար քաղաքի «Մորնար Բար» ակումբում, այնուհետև հանդես է եկել «Ցրվենա Զվեզդա» (2000–2002), «Լովչեն» (2002–2004), «Գրասհոպերս» (2004–2005), *VfL Pfullingen* (2005–2006), *VfL Gummersbach* (2006–2011), *Rhein-Neckar Löwen* (2011–2014), «Էլ Ջայիշ» (2014–2017) ակումբների ձեռքի գնդակի թիմերում։

Միջազգային կարիերա
------------------

Միջազգային ասպարեզում Ստոյանովիչը նախ ներկայացրել է Չեռնոգորիան՝ հայրենի երկրի տղամարդկանց ձեռքի գնդակի հավաքականի կազմում մասնակցելով այդ հավաքականի առաջնելույթին՝ առաջին խոշոր մրցաշարին՝ Եվրոպայի 2008 թվականի առաջնությանը։ Հետագայում նա դարձել է Քաթարի ազգային հավաքականի խաղացող և դրա կազմում ոսկե մեդալ նվաճել Ասիայի տղամարդկանց ձեռքի գնդակի 2014 թվականի առաջնությունում, հաջորդ տարում դարձել աշխարհի առաջնության արծաթե մեդալակիր, 2016 թվականին՝ դարձյալ Ասիայի չեմպիոն, ինչպես նաև ամառային օլիմպիական խաղերի մասնակից։ Այս ամենից բացի, Ստոյանովիչը երկու անգամ՝ 2014 և 2018 թվականներին նվաճել է Ասիական խաղերի հաղթողի տիտղոսը։

Մարզական նվաճումներ
-------------------

«Լովչեն»-ի կազմում
* Սերբիայի և Չեռնոգորիայի գավաթակիր - 2002–03 մրցաշրջան

VfL Gummersbach-ի կազմում
* EHF-ի (Եվրոպայի ձեռքի գնդակի ֆեդերացիայի) գավաթի խաղարկության հաղթող - 2008–09 մրցաշրջան
* EHF-ի գավաթակիրների գավաթի խաղարկության հաղթող - 2009–10, 2010–11 մրցաշրջաններ

Rhein-Neckar Löwen-ի կազմում
* EHF-ի գավաթի խաղարկության հաղթող - 2012–13 մրցաշրջան

«Էլ Ջայիշ»-ի կազմում
* Ասիայի ձեռքի գնդակի ակումբների լիգայի առաջնության հաղթող - 2014 թ.

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Qatar found a new goalkeeper». handball-world.news. 2013 թ․ սեպտեմբերի 2. Արխիվացված է օրիգինալից 2020 թ․ նոյեմբերի 6-ին. Վերցված է 2020 թ․ հոկտեմբերի 31-ին.
2. ↑  «Thrilling win gives Qatar historic title». gulf-times.com. 2014 թ․ փետրվարի 6. Վերցված է 2020 թ․ հոկտեմբերի 31-ին.
3. ↑  «Cosmopolitan Qatar grab second Asian handball crown». yahoo.com. 2018 թ․ օգոստոսի 31. Արխիվացված է օրիգինալից 2020 թ․ նոյեմբերի 7-ին. Վերցված է 2020 թ․ հոկտեմբերի 31-ին.

Արտաքին հղումներ
----------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Գորան Ստոյանովիչ** կատեգորիայում։ |

* Olympic record
* Goran Stojanović in der Datenbank der Rhein-Neckar Löwen
**Մարկ Բերգեր** (անգլ.՝ Mark Berger, մայիսի 15, 1943(1943-05-15) կամ մայիսի 14, 1943(1943-05-14), Սան Ֆրանցիսկո, Կալիֆոռնիա, ԱՄՆ), ամերիկացի հնչյունային օպերատոր։ Նա արժանացել է չորս Օսկարի ամենալավ ձայն անվանակարգում։ Նա "Օսկարի" ռեկորդ է սահմանել "իդեալական արդյունքի" համար՝ 4 անվանակարգերով և 4 հաղթանակներով։ Նա առավել հայտնի է իր աշխատանքների՝ Կնքահայրը 2 (1974), Թռիչք կկվի բնի վրայով (1975) և *Ապոկալիպսիսը հիմա* (1979) ֆիլմերի համար։ 1973 թվականից նա աշխատել է ավելի քան 170 ֆիլմերի վրա։

Հեռանկար
--------

Բերգերը սովորել է փորձարարական հոգեբանություն Կալիֆոռնիայի համալսարանում, Բերկլի։ Վիետնամում նա մասնակցել է ձայնագրության՝ որոշ վավերագրական ֆիլմերի համար։ Այդ աշխատանքի շնորհիվ նա աշխատանք է ստացել հարավում՝ ուղղված աշխատավորների քաղաքացիական իրավունքներին։ Նա 9 ամիս անցկացրել է Նոր Օռլեանում՝ ֆիլմ նկարահանելով։ Երբ նա վերադարձավ Բերկլի, նա սկսեց հասկանալ, որ իր նկարահանումների փորձը ավելի հետաքրքիր էր, քան իր ուսումը, և նա գտավ աշխատանք, ձայնագրելով ձայն ԱՄՆ Միջազգային զարգացման գործակալության (USAID) ծրագրերի մասին վավերագրական ֆիլմի համար։ 7 օրում նա այցելել է 11 երկի։

Կարիերայի սկիզբ
---------------

Այն բանից հետո, երբ Բերգերն աշխատում էր "վայր առանց պատմության" վավերագրական ֆիլմի վրա, Ուոլթեր Մարչը նկատել է նրան։ Մարչը եղել է խմբագիր և ձայնային ռեժիսոր, ով աշխատել է Ջորջ Լուկասի և Ֆրենսիս Ֆորդ Կոպպոլայի հետ։ Նա փորձել է հավաքագրել Բերգերին Կոպոլայի նոր "խոսակցություն" ֆիլմի համար, սակայն Բերգերը մտադիր էր մեկնել Կուբա՝ Ֆիդել Կաստրոյից հարցազրույց վերցնելու համար։ Երբ Բերգերը վերադարձավ և կապվեց Մարչի հետ, նրան առաջարկեցին աշխատել "Կնքահայրը", Մաս II-ի վրա։

Ուսուցում
---------

Բերգերը ստեղծել և դասավանդում է "ֆիլմ 140.ֆիլմի ձայն" դասընթացը Բերկլիի Կալիֆորնիայի համալսարանում՝ բակալավրիատի իր ծրագրի շրջանակներում, 2000 թվականից։

Ընտանիք
-------

Բերգերը ամուսնացած է Բերկլիի քաղաքային խորհրդի անդամ Սյուզան Վենգերի հետ։

Ընտրված Ֆիլմագրություն
----------------------

* *Ապոկալիպսիսը հիմա* (1979)
* *Ճիշտ Բաներ* (1983)
* Ամադեուս (1984)
* *Անգլիացի հիվանդը* (1996)

Ծանոթագրություններ
------------------

1. 1 2  Internet Movie Database — 1990.
2. ↑
3. ↑  «Mark Berger». IMDb. Վերցված է 2016 թ․ մայիսի 5-ին.
4. 1 2 3 4 5 6  Hockensmith, Steve. «The Oscars? Berkeley adjunct's been there, won that». Berkeley News. Արխիվացված է օրիգինալից 2018 թ․ հունիսի 20-ին. Վերցված է 2016 թ․ մայիսի 5-ին.
5. ↑  Gonzalez, Nelson. «Mark Berger: A history in sound». Progreso Weekly. Վերցված է 2016 թ․ մայիսի 5-ին.
6. ↑  «The 52nd Academy Awards (1980) Nominees and Winners». *oscars.org*. Վերցված է 2011 թ․ հոկտեմբերի 7-ին.
7. ↑  «The 56th Academy Awards (1984) Nominees and Winners». *oscars.org*. Վերցված է 2011 թ․ հոկտեմբերի 9-ին.
8. ↑  «The 57th Academy Awards (1985) Nominees and Winners». *oscars.org*. Վերցված է 2011 թ․ հոկտեմբերի 13-ին.
9. ↑  «The 69th Academy Awards (1997) Nominees and Winners». *oscars.org*. Վերցված է 2011 թ․ հոկտեմբերի 23-ին.

Արտաքին հղումներ
----------------

* Մարկ Բերգեր Internet Movie Database կայքում
* Արխիվացված 2018-06-20 Wayback Machine
* 

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Հայկո Մկո**, կոմիկների հայկական դուետ, որը բաղկացած է Հայկ Մարությանից (հայտնի է որպես Հայկո) և Մկրտիչ Արզումանյանից (հայտնի է որպես Մկո)։ Նրանք առավել հայտնի են *Կարգին հաղորդում* և *Կարգին սերիալ* սերիալներում, որոնք երկու հայտնի կատակերգական շոուներ են` գլխավոր դերերում Հայկոն և Մկոն։ Այժմ նրանք չեն աշխատում միասին։

Վաղ տարիներ
-----------

### Հայկո

Հայկ Մարության (Հայկո)
1995-2002 թվականներին նա եղել է նույն համալսարանի ՈՒՀԱ *հայկական նախագիծ* (*Ռուսականը Հայաստանի Համար* նախագիծ) թիմի անդամ։ Հայկոն Շարմ ընկերությունում աշխատել է 1996-2002 թվականներին` որպես սցենարիստ, ռեժիսոր։ Որպես դերասան նա խաղացել է *220 Վոլտ* (1996), *Վալյուր* (1996), *Մեր բակը* (1996), *Մեր բակը 2* (1998), *Թույն կասետ* (2000), *Ուրիշ կասետ* (2000), *Բանդա* (2000), *Կոմերցիոն Ներկայացում* (2001) ֆիլմերում։ Նա Երևանի քաղաքապետն է եղել 2018-2021 թվականներին։

### Մկո

Մկրտիչ Արզումանյան (Մկո)
1995-2002 թվականներին նա եղել է նույն համալսարանի ՈՒՀԱ *հայկական նախագիծ* (*Ռուսականը Հայաստանի Համար* նախագիծ) թիմի անդամ։ Մկոն *Շարմ ընկերությունում* աշխատել է 1996-2002 թվականներին` որպես սցենարիստ, ռեժիսոր։ Որպես դերասան նա խաղացել է *220 Վոլտ* (1996), *Վալյուր* (1996), *Մեր բակը* (1996), *Մեր բակը 2* (1998), *Թույն կասետ* (2000), *Ուրիշ կասետ* (2000), *Բանդա* (2000), *Փախիր կամ ամուսնացիր* (2016) և *Մեծից փոքր* (2019) ֆիլմերում։

Աշխատանքներ
-----------

* 1996: *220 Վոլտ*
* 1996: *Վայլուր*
* 1997: *Մեր բակը*
* 1998: *Մեր բակը 2*
* 1998: *Թույն կասետ*
* 1999: *Ուրիշ կասետ*
* 2000: *Բանդա*
* 2002-2003: Մութ պատմություն
* 2003-2009: *Կարգին հաղորդում*
* 2006, 2007, 2009: *7.5* (2009 թվականին, 32 ատամի հետ)
* 2007-2009: *Կարգին մուլտեր*
* 2010-2013: *Կարգին սերիալ*
* 2011: *Ալաբալանիցա*
* 2011: *No Comment*
* 2013-2015: *Տնփեսա* (միայն Մկոն)
* 2013: *Քայլ ձիով* (միայն Մկոն)
* 2014: *Սուպեր մամա* (միայն Հայկոն)
* 2014։ *Գոշա* (միայն Մկոն)
* 2015: *Սիրո գործակից* (միայն Հայկոն)
* 2015: *Հյուսիս-հարավ* (միայն Մկոն)
* 2016: *Փախիր կամ ամուսնացիր* (միայն Մկոն)
* 2016-2018: *Ազիզյանները* (միայն Հայկոն)
* 2017: *Սուպեր մամա 2* (միայն Հայկոն)
* 2018: *Գործակալ 044* (միայն Մկոն)
* 2019: *Մեծից փոքր* (միայն Մկոն)
* 2019։ *Ֆեյք մամա* (միայն Մկոն)
* 2020։ *Պատվի համար* (միայն Մկոն)
* 2020։ *Փափուկ խաղալիք* (միայն ՄԿոն)
* 2021։ *Ֆեյք պապա* (միայն Մկոն)
* 2021։ *Ֆեյք գյուղապետ* (միայն Մկոն)
* 2023։ *Գործակալ 044․ Օպերացիա Գառնի* (միայն Մկոն)

Ծանոթագրություններ
------------------

1. ↑  Hayk Marutyan profile, imdb.com; accessed 1 October 2014.
2. ↑  Mkrtich Arzumanyan profile, imdb.com; accessed 1 October 2014.
**Սուուռ-Մունամյագի** (էստ․՝ Suur Munamägi, թարգմանաբար «Մեծ ձվանման սար» կամ «Մեծ ձու-սար»), լեռ Էստոնիայի Վիրումաա նահանգի Հաանյա շրջանի Հաանյա գյուղի մոտ, Էստոնիայի և ընդհանրապես Մերձբալթիկայի ամենաբարձրադիր կետը։ Բարձրությունը կազմում է 318 մետր ծովի մակերևույթից։ Տեղաբաշխված է Վիրումաա նահանգում, Էստոնիայի հարավարևելյան մասում գտնվող Հաանյա բլրոտ բարձրույթում։

Աշտարակներ
----------

Աշտարակ սարի վրա
Տարբեր ժամանակներում սարի վրա կառուցվել են 5 աշտարակներ։ Առաջինը կառուցվել է 1812 թվականին, և համաձայն տեղական առասպելներին քանդվել է այն պատճառով, որ նրա բարձրությունը «մոլորության մեջ էր գցում» նավերին։

Երկրորդ աշտարակը կառուցվել է 1870 թվականին, տեղացի պանդոկպանի միջոցներով։ 8 մետր բարձրությամբ աշտարակը սիրված էր տեղաբնակների կողմից հիմնականում պանդոկի պատճառով։

Երրորդ աշտարակը (բարձրությունը 12 մետր) կառուցվել է միևնույն պանդոկի մոտ։

Չորրորդ աշտարակը, արդեն 17 մետր բարձրությամբ, կառուցեցին 1925 թվականին, երբ Էստոնիան արդեն դարձել էր անկախ պետություն։ Շինարարությունը տևել է 3 ամիս։ Աշտարակի հանդիսավոր բացումը տեղի ունեցավ 1925 թվականի հուլիսի 19-ին։ Սակայն շուտով պարզվեց, որ աշտարակի կառուցման համար ընտրված շինանյութը, իսկ այն կառուցվել էր փայտից, հարմար չէր, ինչպես նաև շրջակայքում գտնվող ծառերը խանգարում են շրջահայաց դիտմանը, բարձրությունը նույնպես անբավարար էր։

Հինգերորդ, երկաթ-բետոնյա աշտարակի կառուցումը սկսվեց 1939 թվականին, այժմ աշտարակի բարձրությունը հասավ 25,7 մետրի։ Այս աշտարակը կառուցվել է 36 000 աղյուսներից և 80 տոննա ցեմենտից։ Չնայած աշտարակի կառուցումը ավարտվեց հենց նույն թվականին, նրա հանդիսավոր բացումը հետաձգվեց Երկրորդ համաշխարհային պատերազմի պատճառով։ Պատերազմից հետո 1955 թվականին աշտարակը վերանորոգվեց, իսկ 1969 թվականին ավելացվեց ևս մեկ հարկ։ Ավելացումը բարձրացրեց աշտարակը մինչև 29,1 մետրի։ Ստացված 346,7 մետր բարձրությունից դիտարկման շառավիղը դարձավ մոտ 50 կիլոմետր։

Հաջորդ վերանորոգումը կատարվեց 1998-2004 թվականներին, և 2005 թվականի հուլիսի 24-ին այն հանդիսավոր բացվեց այցելուների համար։

Արտաքին հղումներ
----------------

* Սուուռ-Մունամյագիի վեբ կայքըԱրխիվացված 2012-02-12 Wayback Machine

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |

 |
Ավրալային աշխատանք առագաստանավի վրա
**Ավրալը** (անգլ.՝ over all — «բոլորը դեպի վերև») աշխատանք է նավի վրա, որին մասնակցում է գրեթե ողջ անձնակազմը։
Առագաստանավի հանար աշխատանքները վերաբերում են առագաստների դասավորությանն և մաքրմանը, խարիսխների կարգաբերմանը, ինչպես նաև խարիսխի բարձրացմանը կամ իջեցնելուն։
Ժամանակակից առագաստանավերի կամ նավակների վրա ավրալը կարող է գովազդ կամ տարբերանշան տեղադրել առագաստի վրա, իրականացնել բեռնավորման կամ բեռնաթափման աշխատանքներ, զինամթերքի ընդունում և առաքում, նավի մաքրման աշխատանքներ։ Շատ վաղ ժամանակներից «ավրալլ» տերմինը օգտագործվում էր ամենուր, իսկ այժմ այն պարզապես նշանակում է շտապ աշխատանք, որ պպետք է կատարվի ամբողջ թիմով։

Ծանոթագրություններ
------------------

1. ↑  Большой энциклопедический словарь / А. М. Прохоров. — 2-е изд. перераб. и доп.. — М.: Большая Российская энциклопедия, 1997. — 1456 с. — 100 000 экз.
2. ↑  Կաղապար:Словарь Ушакова
3. ↑  Каланов Н. А. Словарь морского жаргона (2 переизд.). — М.: Моркнига, 2011—440 с. ISBN 978-5-9906698-5-7, с. 10